“กรุงศรี คอนซูมเมอร์”จัดหนักเอาใจคอบอลยูโรมอบโปรผ่อนทีวีจอยักษ์ 0% นานถึง 20 เดือน
“กรุงศรี คอนซูมเมอร์” จัดหนักเอาใจคอบอลยูโร มอบโปรสุดคุ้มผ่อนทีวีจอยักษ์ 0% นานถึง 20 เดือน พร้อมรับเครดิตเงินคืนสูงสุด 24,000 บาท ในช่วงเทศกาลฟุตบอลชิงแชมป์ยุโรป 2016 ตั้งแต่วันนี้- 31 ก.ค. 59
24 มิ.ย. 2559

นายอดุลย์ ชูชัยเจริญ ผู้อำนวยการอาวุโสฝ่ายการตลาด บริษัท อยุธยา แคปปิตอล เซอร์วิสเซส จำกัด ตัวแทนบัตรเครดิตและบัตรผ่อนชำระในเครือกรุงศรี คอนซูมเมอร์ ธนาคารกรุงศรีอยุธยา จำกัด (มหาชน) หรือ BAY เปิดเผยว่า บริษัทจับมือกับแบรนด์ชั้นนำ อาทิ พานาโซนิค, ซัมซุง, โซนี่, ชาร์ป, โตชิบา, แอลจี รวมไปถึงไฮเออร์ จัดโปรโมชั่นสุดคุ้ม ให้สมาชิกบัตรเครดิตและบัตรผ่อนชำระในเครือกรุงศรีคอนซูมเมอร์
ทั้งบัตรเครดิตกรุงศรี เซ็นทรัลเครดิต คาร์ด บัตรเครดิตเทสโก้ โลตัส วีซ่า และบัตรกรุงศรีเฟิร์สช้อยส์ ผ่อนทีวี แอลอีดี แอลซีดีทีวี และเครื่องเสียงแบรนด์ชั้นนำ 0% สูงสุดถึง 20 เดือน พร้อมรับเครดิตเงินคืนสูงสุด 24,000 บาท ในช่วงเทศกาลฟุตบอลชิงแชมป์ยุโรป 2016 ณ ร้านค้าตัวแทนที่ร่วมรายการทั่วประเทศ ตั้งแต่วันนี้ถึง 31 ก.ค. 2559
ทั้งนี้ พฤติกรรมการใช้จ่ายในหมวดทีวีและเครื่องเสียงแสดงให้เห็นว่า แนวโน้มของผู้บริโภคกำลังเปลี่ยนแปลงจากการรับชมทีวีธรรมดามาเป็นสมาร์ททีวี มากขึ้น เนื่องจากสมาร์ททีวีสามารถตอบสนองต่อไลฟ์สไตล์ของผู้คนในยุคที่นิยมการเชื่อมต่อสู่โลกออนไลน์จากหน้าจอทีวี สามารถใช้แอพพลิเคชั่น และแบ่งปันข้อมูลจากโทรศัพท์มือถือหรืออุปกรณ์อิเล็กทรอนิกส์หลากหลายประเภทได้สะดวกรวดเร็วยิ่งขึ้น
สำหรับยอดผ่อนชำระสินค้าในหมวดทีวีและเครื่องเสียงของกรุงศรีคอนซูมเมอร์ ในช่วงครึ่งปีแรกเติบโตกว่า 30% เทียบกับในช่วงเวลาเดียวกันของปี 2558 โดยบริษัทคาดการณ์ว่าแคมเปญนี้จะช่วยกระตุ้นยอดการผ่อนชำระสินค้าในหมวดดังกล่าวให้เติบโตขึ้นอย่างต่อเนื่อง